ESSAR
ఎస్సార్‌స్టీల్‌కు చుక్కెదురు
ముంబయి, జూలై 18: ఎస్సార్‌స్టీల్స్‌ తమపై రిజర్వుబ్యాంకు జారీచేసిన దివాలా కార్యాచరణను నిలిపివేయా లని కోరుతూ దాఖలుచేసిన కేసులో గుజరాత్‌ హైకోర్టు ఎస్సార్‌ స్టీల్స్‌ పిటిషన్‌ను కొట్టివేసింది. హైకోర్టుజారీచేసిన ఉత్తర్వులు నిరర్ధక ఆస్తులు పరిష్కారంలో ప్రభుత్వ కార్యాచరణకు కొంత మద్దతు లభిం చినట్లయింది. పేరుకుపోయిన రానిబాకీలను రాబట్టేందుకు రిజర్వు బ్యాంకు రుణాలిచ్చిన బ్యాంకులను తమతమ బాకీదారులపై దివాలా కోర్టుల్లో వ్యాజ్యాలు దాఖలుచేయాలని ఆదేశించింది. ఎస్సార్‌స్టీల్‌పై కంపెనీ రిజర్వుబ్యాంకు తమపై చేపట్టిన కార్యాచరణను తొలగిం చాలని కోరుతూ వేసిన పిటిషన్‌ను డిస్మిస్‌చేయడంతో ఇతర మొండి బకాయిదారులకు ఇక దివాలా కోర్టు మెట్లెక్కాల్సిన పరిస్థితులు ఉత్ప న్నం అవుతున్నాయి. రిజర్వుబ్యాంకు మొత్తం 12మంది బకాయి దారులపై దివాలా కేసులు దాఖలు చేయాల్సిందేనని బ్యాంకులను ఆదేశించిన సంఘటనల్లో ఎస్సార్‌స్టీల్‌ ఒకటిగా ఉంది. హైకోర్టు ఉత్తర్వులు కంపెనీని మరింత అగాధంలోకి నెట్టివేయకుండా ఉండేందుకు కంపెనీ హైకోర్టుపై అప్పీలుకు వెళ్లనున్నట్లు సమాచారం. బ్యాంకింగ్‌ వ్యవస్థలో ముందు 150 బిలియన్‌ డాలర్లు అంటే ఎనిమిది లక్షలకోట్ల నిరర్ధక ఆస్తులున్నాయి. వీటన్నింటిని పరిష్కరించేందుకు ఇపుడు రిజర్వుబ్యాంకుకు అదనపు అధికారాలు లభించాయనే చెప్పాలి. ఎస్సార్‌స్టీల్‌ ఒక్కటే 45వేల కోట్ల వరకూ రుణభారంతో ఉంది. ఈ మొత్తంలో 31,670 కోట్లు నిరర్ధకంగా మారినట్లు ఆర్‌బిఐ గుర్తించింది.